U koju ideju bi uložio 1.000.000 dolara? – Meet-up za studente tehničkih fakulteta 3. Marta

Studenti i uspešni preduzetnici koji su razvoj svojih biznisa pokrenuli upravo na fakultetu prezentovaće svoje ideje pred studentima 3. marta na TMF-u od 16h na Meet-up-u “U koju ideju bi ti uložio 1.000.000 dolara?”, koji realizuju Poslovno-tehnološki inkubator tehničkih fakulteta (BITF) i Naučno-tehnološki park Beograd, uz veliku podršku Tehnološko-metalurškog, Mašinskog, Građevinskog i Elektrotehničkog fakulteta u Beogradu.

Studenti će imati jedinstvenu priliku da se po prvi put stave u poziciju investitora, i tokom panela da diskutuju sa kompanijama o njihovim putu i razvoju, biznis modelu, ciljnim grupama, grantovima itd.

Događaj je namenjen studentima Tehnološko-metalurškog, Mašinskog, Građevinskog i Elektrotehničkog fakulteta zainteresovanim za tehnološko preduzetništvo i startap svet. Dođite i dinamičnoj, interaktivnoj atmosferi upoznajte mlade inovatore – članice BITF-a i NTP Beograd i saznajte kako do ideja koje menjaju svet!

Učešće je besplatno, uz obavezne prijave na

https://docs.google.com/forms/d/e/1FAIpQLSfURHPDd8OX\_0M2XOgVJRRYyOUcYEt3Pod1VQ0TetjDQbMHJg/viewform